pythainlp/thaigov-v2-corpus-22032023 huggingface dataset:
วันอังคารที่ 30 สิงหาคม 2565
ปลื้ม! CNN Travel ยกอาหารไทย “ไข่เจียวปู - ข้าวซอย - ไส้กรอกอีสาน” เป็นอาหารข้างทางยอดเยี่ยมแห่งเอเชีย
.....
เป็นเรื่องที่น่ายินดีในวงการ “อาหารไทย” ที่ CNN Travel ได้เผยแพร่รายชื่อ 50 อันดับอาหารข้างทางที่ดีที่สุดในเอเชีย (50 of the best street foods in Asia) พบว่า ไข่เจียวปู ข้าวซอย และไส้กรอกอีสาน 3 เมนูอาหารข้างทาง (Street foods) ของไทยติดรายชื่อดังกล่าว
.
อาหารไทยถือว่าเป็น Soft Power ที่จะช่วยเพิ่มมูลค่าทางเศรษฐกิจและสร้างรายได้ให้แก่ประเทศ ทั้งนี้ รัฐบาลกำลังขับเคลื่อนและขยายผลให้อาหารไทย รวมทั้งด้านอื่น ๆ ให้เป็นที่รู้จักไปทั่วโลก ซึ่งอาหารไทยมีจุดเด่นอยู่ที่ความหลากหลายของอาหาร และมีเอกลักษณ์ไม่เหมือนชาติใด จึงได้รับความนิยมมาโดยตลอด
.
อ่านเพิ่มเติมคลิกhttps://www.thaigov.go.th/news/contents/details/58544
#ไทยคู่ฟ้า#ร่วมต้านโควิด19
-------------------
วันพุธที่ 21 กันยายน 2565
รฟม. และ BEM ร่วมรณรงค์ลดภาวะโลกร้อนในกิจกรรม “World Car Free Day 2022”
“Car Free Day 2022” จักรยานพับได้ ใช้รถไฟฟ้า MRT ฟรี !!
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมและ บริษัท ทางด่วนและรถไฟฟ้ากรุงเทพ จำกัด (มหาชน) (BEM) ร่วมรณรงค์ลดภาวะโลกร้อนในกิจกรรม “World Car Free Day 2022” เพื่อช่วยลดปัญหาการจราจร รักษาสิ่งแวดล้อม และส่งเสริมให้ประชาชนหันมาใช้ระบบขนส่งมวลชน ด้วยการยกเว้นค่าโดยสารสำหรับผู้ที่นำรถจักรยานชนิดพับได้ มาใช้บริการในระบบรถไฟฟ้ามหานคร สายเฉลิมรัชมงคล (MRT สายสีน้ำเงิน) และสายฉลองรัชธรรม (MRT สายสีม่วง) ในวันพฤหัสบดีที่ 22 กันยายน 2565 ตลอดระยะเวลาการให้บริการ ทั้งนี้ สามารถติดต่อขอรับคูปองเดินทางฟรีได้ที่ห้องออกบัตรโดยสารทุกสถานีของรถไฟฟ้าทั้ง 2 สาย
สอบถามรายละเอียดเพิ่มเติมได้ที่ ศูนย์บริการข้อมูล โทร. 0 2624 5200 และติดตามข้อมูลข่าวสาร รฟม. ได้ที่เว็บไซต์ รฟม. www.mrta.co.th เฟซบุ๊กแฟนเพจการรถไฟฟ้าขนส่งมวลชนแห่งประเทศไทยหรือ Call Center รฟม. โทร.0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
วันพุธที่ 14 กันยายน 2565
รัฐมนตรีประจำสำนักนายกรัฐมนตรี เป็นประธานในพิธีเปิดกิจกรรมรณรงค์ “ไทยพร้อม APEC พร้อม” มุ่งเน้นนำเสนอภายใต้แนวคิด “เปิดกว้างสร้างสัมพันธ์ เชื่อมโยงกัน สู่สมดุล”
​ในการเป็นเจ้าภาพเอเปคของไทยปี 2565
วันนี้ (14 กันยายน 2565) เวลา 10.00 น. ณ ห้องบอลรูม 1-3 โรงแรมคอนราด ถนนวิทยุ เขตปทุมวัน กรุงเทพฯ นายอนุชา นาคาศัย รัฐมนตรีประจำสำนักนายกรัฐมนตรี เป็นประธานในพิธีเปิดกิจกรรมรณรงค์ “ไทยพร้อม APEC พร้อม” ภายใต้โครงการประชาสัมพันธ์การเป็นเจ้าภาพเอเปคของไทย ปี พ.ศ. 2565 โดยในพิธีเปิดกิจกรรมนี้ มีบุคคลสำคัญเข้าร่วมด้วย ได้แก่ พลโท สรรเสริญ แก้วกำเนิด อธิบดีกรมประชาสัมพันธ์ นายธีรภัทร ประยูรสิทธิ ปลัดสำนักนายกรัฐมนตรี นายธนวัต ศิริกุล รองอธิบดีกรมสารนิเทศ นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี และตัวแทนจากเขตเศรษฐกิจทั้งจาก 20 เขตเศรษฐกิจ
นายอนุชา นาคาศัย รัฐมนตรีประจำสำนักนายกรัฐมนตรี ประธานในพิธีกล่าวว่า การจัดพิธีเปิดกิจกรรมรณรงค์ “ไทยพร้อม APEC พร้อม” ครั้งนี้ มุ่งเน้นนำเสนอภายใต้แนวคิด Open. Connect. Balance. หรือ “เปิดกว้างสร้างสัมพันธ์ เชื่อมโยงกัน สู่สมดุล” เพื่อเปิดกว้างสู่ทุกโอกาสด้านการค้าและการลงทุน เชื่อมโยงในทุกมิติเพื่อฟื้นฟูการเดินทางระหว่างกันที่สะดวกและปลอดภัย และส่งเสริมการเจริญเติบโตที่เน้นสร้างสมดุลในทุกด้าน ผ่านการดำเนินธุรกิจอย่างมีความรับผิดชอบ โดยคำนึงถึงสิ่งแวดล้อม ความมั่นคงทางอาหาร และการเกษตรเพื่อความเป็นอยู่ที่ดีของประชาชน ทั้งนี้ไทยได้คำนึงถึงการพัฒนาระบบการจัดการสิ่งแวดล้อมภายใต้แนวคิดเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (Bio-Circular-Green Economy Model หรือ BCG ) มาเป็นแนวคิดหลักเพื่อขับเคลื่อนประเด็นที่จะผลักดันในการเป็นเจ้าภาพเอเปคในครั้งนี้ด้วย ตลอดจนนำเสนอผลสำเร็จตามผลงานสำคัญของรัฐบาล เพื่อแสดงถึงความพร้อมของการเป็นเจ้าภาพเอเปค ของไทยปี 2565 รวมทั้งเชิญชวนชาวไทยเป็นเจ้าภาพอย่างมีมิตรภาพที่ดีร่วมกัน ผ่านการนำเสนอในกิจกรรมของงาน การแสดง วีดิทัศน์ และบูธสาธิต”
รัฐมนตรีประจำสำนักนายกรัฐมนตรียังยืนยันถึงความพร้อมของไทย และคนไทยที่จะทำหน้าที่ต้อนรับ พร้อมได้แสดงความภาคภูมิใจและความเชื่อมั่นที่จะได้ต้อนรับผู้นำ และภาคเอกชนจากทุกเขตเศรษฐกิจ ในโอกาสนี้กรมประชาสัมพันธ์ยังได้เปิดตัวผู้แทนอย่างเป็นทางการในการรณรงค์และประชาสัมพันธ์การจัดงานทั้ง 9 คน เพื่อประชาสัมพันธ์การเป็นเจ้าภาพ APEC 2022 ของไทยอย่างเป็นทางการอีกด้วย
วันเสาร์ที่ 15 ตุลาคม 2565
รมต.อนุชา ลงพื้นที่ติดตามการซ่อมคันคลองมหาราชที่ถูกน้ำกัดเซาะขาด คาดว่าแล้วเสร็จใน 2 วัน
รมต.อนุชา ลงพื้นที่ติดตามการซ่อมคันคลองมหาราชที่ถูกน้ำกัดเซาะขาด คาดว่าแล้วเสร็จใน 2 วัน
วันนี้(15ต.ค.65)นายอนุชานาคาศัยรัฐมนตรีประจำสำนักนายกรัฐมนตรีลงพื้นที่ตรวจและติดตามความคืบหน้าการซ่อมแซมจุดที่น้ำกัดเซาะถนนขาดและน้ำทะลักเข้าสู่คลองมหาราชบริเวณทางหลวงชนบทหมายเลข3018 (สายคันคลองมหาราช)ในพื้นที่ม.12ต.ตลุกอ.สรรพยาจ.ชัยนาทโดยมีนายนทีมนตริวัตรองผู้ว่าราชการจังหวัดชัยนาทรักษาราชการแทนผู้ว่าราชการจังหวัดชัยนาทนายชิดชนกสมประเสริฐผู้อำนวยการสำนักงานชลประทานที่4รักษาราชการแทนผู้อำนวยการสำนักงานชลประทานที่12และหน่วยงานที่เกี่ยวข้องกล่าวบรรยายสรุปสถานการณ์
.
สำหรับสถานการณ์ล่าสุดหลายหน่วยงานได้เร่งบูรณาการทำงานร่วมกันไม่ว่าจะเป็นกรมชลประทานทางหลวงชนบทเจ้าหน้าที่ทหารศูนย์การทหารปืนใหญ่เจ้าหน้าที่ทหารจากศูนย์บรรเทาสาธารณภัยกองบิน4ตำรวจภูธรจังหวัดชัยนาทฯลฯโดยการซ่อมแซมทางเจ้าหน้าที่ได้ทำการนำหินคลุกมาเทบริเวณจุดที่น้ำกัดเซาะถนนขาดพร้อมทั้งยังได้นำเสาไม้ยูคามาตอกเป็นเข็มและวางถุงบิ๊กแบ็กนอกจากนี้ส่วนของคันดินที่อยู่ตรงข้ามจุดบริเวณน้ำกัดเซาะทางอบจ.ชัยนาทและปภ.จังหวัดชัยนาทได้นำไม้ยูคามาทำเป็นเสาเข็มพร้อมทั้งยังได้วางถุงบิ๊กแบ็กป้องกันไม่ให้น้ำที่พุ่งจากจุดบริเวณถนนขาดนั้นกัดเซาะ
.
รัฐมนตรีประจำสำนักนายกรัฐมนตรีเปิดเผยว่าวันนี้ทุกหน่วยไม่ว่าจะเป็นทางจังหวัดชัยนาทสำนักงานชลประทานที่12องค์การบริหารส่วนจังหวัดชัยนาทกองบังคับการตำรวจภูธรจังหวัดชัยนาทท้องถิ่นจังหวัดชัยนาทรวมถึงสำนักงานป้องกันและบรรเทาสาธารณภัยจังหวัดชัยนาทได้ระดมความช่วยเหลือประชาชนเนื่องจากพื้นที่นี้เป็นจุดที่น่าเป็นห่วงหากคันคลองขาดจะทำให้มีพื้นที่ได้รับความเสียหายหนักและกินวงกว้างพืชผลทางการเกษตรจะเสียหายทันทีจึงต้องเร่งทำการป้องกันคันคลองอีกฝั่งไว้และทำการปิดตรงจุดที่ขาดคาดการณ์ว่าจะดำเนินการให้สำเร็จภายใน2วันทั้งนี้ขอให้ประชาชนเบาใจว่าส่วนราชการและทุกภาคส่วนได้ช่วยกันในการระดมความช่วยเหลืออย่างเต็มกำลังในส่วนของรัฐบาลจะช่วยเหลือและเยียวยาอย่างเต็มที่ขอให้ประชาชนสบายใจได้
.
สำหรับการป้องกันไม่ให้เกิดเหตุซ้ำขณะนี้ได้มีการจัดเวรยามสำรวจในจุดที่อาจไม่ปลอดภัยในการพังทลายของคันกั้นน้ำเพื่อไม่ให้เกิดเหตุการณ์เช่นนี้ขึ้นอีกซึ่งสาเหตุเกิดจากน้ำในคลองมหาราชลดระดับลงทำให้เกิดข้อผิดพลาดจึงได้มีการดำเนินการแก้ไขปัญหาตรงนี้แล้ว
———-
วันจันทร์ที่ 19 กันยายน 2565
ขยายเวลาลดภาษีสรรพสามิตน้ำมันดีเซล น้ำมันบี 0 และน้ำมันเตา
วันศุกร์ที่ 16 กันยายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลบรรเทาความเดือดร้อนของประชาชนอย่างต่อเนื่อง โดยอนุมัติหลักการร่างกฎกระทรวงกำหนดพิกัดอัตราภาษีสรรพสามิต ซึ่งเป็นการขยายเวลาปรับลดอัตราภาษีสรรพสามิตน้ำมันดีเซลลงลิตรละ 5 บาท ต่อไปอีก 2 เดือน คือตั้งแต่วันที่ 21 ก.ย. – 20 พ.ย.2565 พร้อมทั้งขยายเวลาจัดเก็บภาษีสรรพสามิตอัตราศูนย์ สำหรับน้ำมันดีเซลบี0 และน้ำมันเตาที่ใช้ในการผลิตกระแสไฟฟ้าต่อไปอีก 6 เดือน ตั้งแต่ 16 ก.ย.2565 – 15 มี.ค.2566 เนื่องจากสถานการณ์ราคาเชื้อเพลิงในตลาดโลกยังคงผันผวนและปรับตัวสูงขึ้นอย่างต่อเนื่อง จึงมีความจำเป็นต้องขยายมาตรการเพื่อรักษาระดับราคาขายปลีกของน้ำมันดีเซลและไฟฟ้า ซึ่งเป็นต้นทุนการผลิตและขนส่งของทุกภาคอุตสาหกรรมไม่ให้เพิ่มสูงขึ้นจนส่งผลกระทบต่อภาระค่าครองชีพประชาชน
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 30 สิงหาคม 2565
ครม. ไฟเขียว! ค่าเสี่ยงภัย อสม. - อสส. 500 บ./เดือน เป็นเวลา 2 เดือน (เม.ย. - พ.ค. 65) สร้างขวัญกำลังใจให้บุคลากรด่านหน้า
.....
ที่ประชุม ครม. (30 ส.ค. 65) อนุมัติ 1,050.31 ล้านบาท เพื่อเป็นค่าตอบแทน เยียวยา ชดเชย และค่าเสี่ยงภัย สำหรับอาสาสมัครสาธารณสุขประจำหมู่บ้าน (อสม.) และอาสาสมัครสาธารณสุขกรุงเทพมหานคร (อสส.) จำนวน 1,050,306 คน ในอัตรา 500 บ./คน/เดือน สำหรับเดือน เม.ย. - พ.ค. 65 ตามโครงการค่าตอบแทน เยียวยา ชดเชย และค่าเสี่ยงภัย สำหรับการปฏิบัติงานของ อสม. ในการเฝ้าระวัง ป้องกัน และควบคุมโรคติดเชื้อไวรัสโควิด-19 ในชุมชน
.
อสม. และ อสส. ถือเป็นกำลังสำคัญในการเฝ้าระวัง ป้องกัน และควบคุมโรคโควิด-19 นับตั้งแต่เดือน ก.พ. 63 เป็นต้นมา ทั้งการให้ความรู้ในการป้องกันและดูแลสุขภาพแก่ประชาชน/ การเฝ้าระวังและคัดกรองกลุ่มเสี่ยง/ การดูแลผู้ป่วยโควิด-19 - แนะนำกลุ่มเป้าหมายตรวจ ATK ฯลฯ ซึ่งที่ผ่านมารัฐบาลได้ให้ค่าตอบแทนเสี่ยงภัยฯ มาแล้วเป็นเวลา 6 เดือน (ต.ค. 64 – มี.ค. 65) เพื่อสร้างขวัญและกำลังใจให้พี่น้อง อสม. ในการปฏิบัติหน้าที่ด้วยความเข้มแข็งมาอย่างต่อเนื่อง
#ไทยคู่ฟ้า#ร่วมต้านโควิด19
-------------------
วันเสาร์ที่ 5 พฤศจิกายน 2565
เจ้าหน้าที่ฝ่ายความมั่นคง จังหวัดตาก เร่งดำเนินการตามเบาะเเส พบอาวุธปืน 59 กระบอก ด้านผู้ว่าฯ ตาก สั่งการให้ตรวจสอบที่มาทันที
เจ้าหน้าที่ฝ่ายความมั่นคง จังหวัดตาก เร่งดำเนินการตามเบาะเเส พบอาวุธปืน 59 กระบอก ด้านผู้ว่าฯ ตาก สั่งการให้ตรวจสอบที่มาทันที
วันนี้ (5 พ.ย. 65) เวลา 16.00 น. นายสมชัย กิจเจริญรุ่งโรจน์ ผู้ว่าราชการจังหวัดตาก เปิดเผยถึงกรณี นายอำเภอแม่สอด พร้อมด้วยเจ้าหน้าที่ฝ่ายปกครอง เเละเจ้าหน้าที่ตำรวจ ร่วมทำการตรวจค้นอาวุธปืนตามการเเจ้งเบาะเเสว่ามีบุคคล สั่งอุปกรณ์เสริมเพื่อนำมาตกเเต่งอาวุธปืนส่วนตัวผ่านระบบออนไลน์ ซึ่งพบอาวุธปืน และสิ่งเทียมอาวุธปืน จำนวน 59 กระบอก
นายสมชัย กิจเจริญรุ่งโรจน์ ผู้ว่าราชการจังหวัดตาก กล่าวว่า เมื่อช่วงเช้าวันที่ 5 พ.ย. 65 จังหวัดตากได้รับแจ้งเบาะเเสจากตำรวจภูธรภาค 5 ว่ามีบุคคลสั่งอุปกรณ์เสริมเพื่อนำมาตกเเต่งอาวุธปืนส่วนตัว จึงได้มอบหมายให้นายสมชาย ไตรทิพย์ชาติสกุล นายอำเภอแม่สอด พร้อมด้วยปลัดอำเภอ สมาชิก อส.อ.แม่สอด ที่ 3 ร่วมกับเจ้าหน้าที่ตำรวจ กองกำกับการสืบสวน ชุดสืบสวน สภ.แม่สอด และชุดสืบสวน ตม.ตาก ร่วมกันทำการปิดล้อมตรวจค้นบ้านในพื้นที่ ต.แม่สอด อ.แม่สอด จ.ตาก ตามที่ได้รับเเจ้งเบาะเเส พบนายนิกร (นามสมมติ) อายุ 45 ปี เจ้าของบ้าน เจ้าหน้าที่จึงได้เข้าทำการตรวจค้นบ้านหลังดังกล่าวเบื้องต้น พบอาวุธปืนและสิ่งเทียมอาวุธปืน จำนวน 59 กระบอก (อาวุธปืนพกสั้น จำนวน 20 กระบอก, อาวุธปืนยาว จำนวน 39 กระบอก) พร้อมอุปกรณ์ส่วนควบ เครื่องกระสุนปืนอีกจำนวนมาก และรถจักรยานยนต์ 4 คัน
นายสมชัย กิจเจริญรุ่งโรจน์ ผู้ว่าราชการจังหวัดตาก กล่าวต่อว่า จากการตรวจสอบเอกสารหลักฐานเบื้องต้นทราบว่า นายนิกร (นามสมมติ) มีอาชีพรับราชการ ณ โรงพยาบาลแห่งหนึ่งในจังหวัดตาก ซึ่งได้จัดซื้ออาวุธปืนเพื่องานวิชาการ โครงการศึกษาวิจัยประเมินบาดแผลกระสุนปืนระยะใกล้จากอาวุธปืนที่มีความยาวลำกล้อง แตกต่างกันของกระสุนปืนที่ผลิตในไทย ประกอบกับเป็นนักกีฬาสังกัดสมาคมกีฬายิงปืนบ้านตาก และสมาคมยิงปืนแม่สอด ซึ่งได้จัดซื้ออาวุธปืนบางส่วน เพื่อการกีฬา และไม่มีพฤติกรรมในทางนักเลงอันธพาล นอกจากนี้ นายนิกร (นามสมมติ) มีสภาพจิตใจเป็นผู้สุขุมรอบคอบ และไม่มีความประพฤติชั่วอย่างร้ายแรง อันอาจกระทบกระเทือนต่อความสงบเรียบร้อยหรือศีลธรรมอันดีของประชาชน โดยนายนิกร (นามสมมติ) มีนิสัยรักการสะสมอาวุธปืน และรถจักรยานยนต์ ไม่มีพฤติการณ์ค้าขายอาวุธปืนผ่านระบบออนไลน์แต่อย่างใด เจ้าหน้าที่จึงได้ทำการตรวจอาวุธปืนของกลางที่ ตรวจยึด พบว่า ส่วนใหญ่มีใบอนุญาตให้ซื้ออาวุธปืน (ป.3) และใบอนุญาตให้ใช้อาวุธปืน (ป.4) ส่วนอาวุธปืนหรือสิ่งเทียมอาวุธปืน และลูกกระสุนปืน ที่อยู่ในความครอบครองของ นายนิกร (นามสมมติ) กรณีไม่ได้รับการอนุญาตจากนายทะเบียน เจ้าหน้าที่จะดำเนินการร้องทุกข์กล่าวโทษต่อพนักงานสอบสวนสอบสวน สภ.แม่สอด เพื่อดำเนินคดีตามกฎหมายและสืบสวนขยายผลต่อไป
วันพฤหัสบดีที่ 3 พฤศจิกายน 2565
รัฐบาลเดินหน้าสนับสนุน “Deep Tech Startup” เร่งติดอาวุธให้ผู้ประกอบการ เพิ่มศักยภาพประเทศ และเสริมขีดความสามารถในการแข่งขันระดับนานาชาติ
รัฐบาลเดินหน้าสนับสนุน “Deep Tech Startup” เร่งติดอาวุธให้ผู้ประกอบการ เพิ่มศักยภาพประเทศ และเสริมขีดความสามารถในการแข่งขันระดับนานาชาติ
วันที่ 3 พฤศจิกายน 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า รัฐบาลเร่งเดินหน้าให้การสนับสนุนธุรกิจที่ใช้วิทยาศาสตร์และเทคโนโลยีเชิงลึก (Deep Tech Startup) อย่างต่อเนื่อง โดยหน่วยงานภาครัฐและภาคเอกชนบูรณาการการดำเนินงานร่วมกันในการสนับสนุนการเติบโตของ Deep Tech Startup เพื่อขับเคลื่อนระบบเศรษฐกิจใหม่และเพิ่มขีดความสามารถในการแข่งขันของประเทศ ซึ่งสอดคล้องกับนโยบาย Thailand 4.0 ของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่มุ่งเน้นยกระดับขีดความสามารถในการแข่งขันของประเทศ โดยใช้องค์ความรู้และนวัตกรรมในการขับเคลื่อนเศรษฐกิจของประเทศ
ทั้งนี้ หน่วยบริหารและจัดการทุนด้านการเพิ่มความสามารถในการแข่งขันของประเทศ (บพข.) ได้ให้ทุนวิจัยไปที่มหาวิทยาลัยและองค์กรรวม 10 แห่ง 11 แพลตฟอร์ม ซึ่ง สำนักงานพัฒนาวิทยาศาสตร์และเทคโนโลยีแห่งชาติ (สวทช.) เป็นหนึ่งในนั้น ได้จัดกิจกรรมนำเสนอผลงานภายใต้โครงการ “แพลตฟอร์มเร่งรัดการเติบโตธุรกิจที่ใช้วิทยาศาสตร์และเทคโนโลยีเชิงลึก” (NSTDA Deep Tech Acceleration Platform) โดยเปิดรับสมัครผลงานวิจัยเชิงลึกที่มีการประเมินความพร้อมของงานวิจัยและเทคโนโลยี (Technology Readiness Level: TRL) ไม่น้อยกว่าระดับ 4 และมีศักยภาพทางด้านการตลาดใน 3 กลุ่มเทคโนโลยี ได้แก่ Food Technology, Healthcare Technology และ Internet of Things โดยในปีนี้มีผู้ผ่านเข้าร่วมโครงการจำนวน 22 ทีม ซึ่งผู้เข้าร่วมโครงการสามารถใช้ระบบนิเวศวิจัยและนวัตกรรม ของ สวทช. ซึ่งเป็น Ecosystem ที่เหมาะสมและมีศักยภาพในการเติบโตอย่างมีประสิทธิภาพและประสิทธิผล
ทั้งนี้ โครงการแพลตฟอร์มเร่งรัดการเติบโตธุรกิจที่ใช้วิทยาศาสตร์และเทคโนโลยีเชิงลึก ถือเป็นการติดอาวุธให้กับผู้ประกอบการ นักวิจัยในมหาวิทยาลัยและใน สวทช. ให้มีความสามารถในทางธุรกิจและการตลาดมากขึ้น เห็นช่องทางการนำผลงานวิจัยที่เป็นประโยชน์ไปสู่เชิงพาณิชย์ได้เร็วขึ้น ซึ่งจะเป็นการสร้างขีดความสามารถให้ประเทศไทย และเพิ่มขีดความสามาถในการแข่งขันได้เร็วและแข็งแกร่งในระดับนานาชาติ
“รัฐบาลให้ความสำคัญต่อการพัฒนาเศรษฐกิจโดยใช้นวัตกรรมและเทคโนโลยีในการขับเคลื่อน ผ่านการสร้างความเข้มแข็งของระบบนิเวศนวัตกรรมของประเทศ โดยการสนับสนุนเครื่องมือ บุคลากร และบริการต่าง ๆ ซึ่งจะช่วยยกระดับ สร้างความเข้มแข็งให้กับ SME และ Startup และสร้างความพร้อมที่จะนำผลงานวิจัย Deep technology ออกไปใช้ประโยชน์จริงและสร้างผลในเชิงเศรษฐกิจและสังคม” นางสาวรัชดาฯ กล่าว
วันพุธที่ 12 ตุลาคม 2565
ออมสิน เร่งคลอดบริษัทลูก "มีที่ มีเงิน" ให้กู้ "สินเชื่อที่ดิน" รับจำนอง-ขายฝาก ภายในสิ้นปีนี้  วงเงินให้กู้สูงถึง 50 ล้านบาท มุ่งช่วยเสริมสภาพคล่อง SMEs นำร่อง 5 จังหวัด
สินเชื่อที่ดินมีเป้าหมายช่วยเหลือธุรกิจ SMEs โดยเปิดรับจำนองที่ดิน และขายฝาก รีไฟแนนซ์ ให้กู้ได้ ทั้งบุคคลธรรมดา วงเงินกู้ 300,000 บาท ถึง 10 ล้านบาท และนิติบุคคล วงเงินกู้ตั้งแต่ 300,000 บาท จนถึง 50 ล้านบาท ให้วงเงินกู้สูงสุด 70% ของราคาประเมิน
นายวิทัย รัตนากร ผู้อำนวยการธนาคารออมสิน เปิดเผยว่า ตามที่ธนาคารออมสินได้ประกาศร่วมทุนจัดตั้งบริษัท มีที่ มีเงิน จำกัด กับบริษัท ทิพย กรุ๊ป โฮลดิ้งส์ จำกัด (มหาชน) และ กลุ่มบริษัท บางจาก คอร์ปอเรชั่น จำกัด (มหาชน) เมื่อช่วงไตรมาส 2 ที่ผ่านมา เพื่อเข้าไปแข่งขันในตลาดสินเชื่อที่ดิน ขายฝาก มุ่งลดโครงสร้างดอกเบี้ยซึ่งสูงเกินความเป็นจริง ให้ลูกค้าได้รับประโยชน์จากเงินกู้ที่มีต้นทุนถูกลงด้วยอัตราดอกเบี้ยและค่าธรรมเนียมที่เป็นธรรม นั้น โดยความคืบหน้าขณะนี้จนถึงเดือนพฤศจิกายน จะเป็นช่วงของการทดสอบระบบและความพร้อมต่าง ๆ จากนั้นจะนำร่องเปิดให้บริการ สินเชื่อที่ดิน ในพื้นที่ 5 จังหวัด ได้แก่ กรุงเทพมหานคร นนทบุรี ปทุมธานี สมุทรสาคร และสมุทรปราการ ซึ่งคาดว่าจะสามารถให้บริการสินเชื่อดังกล่าวตามหัวเมืองใหญ่ทั่วประเทศ ภายในสิ้นปี 2565 เป็นต้นไป โดยมีสาขาของธนาคารออมสินเป็นหลัก ในการให้บริการ ทั้งนี้ จะมีการเปิดตัวผู้บริหาร และบริษัท มีที่ มีเงิน จำกัด อย่างเป็นทางการในเดือนธันวาคมนี้
สินเชื่อที่ดิน มีเป้าหมายช่วยเหลือธุรกิจ SMEs โดยเปิดรับจำนองที่ดิน และขายฝาก รีไฟแนนซ์ ให้กู้ได้ ทั้งบุคคลธรรมดา วงเงินกู้ 300,000 บาท ถึง 10 ล้านบาท และนิติบุคคล วงเงินกู้ตั้งแต่ 300,000 บาท จนถึง 50 ล้านบาท ให้วงเงินกู้สูงสุด 70% ของราคาประเมินที่ดินราชการ คิดอัตราดอกเบี้ย 6.99-8.99% ต่อปี ระยะเวลาผ่อนชำระสูงสุดไม่เกิน 5 ปี โดยให้ปลอดชำระเงินต้นนาน 1 ปี ที่สำคัญคือ ไม่ตรวจเครดิตบูโร ไม่ตรวจสอบรายได้ และไม่ต้องใช้บุคคลค้ำประกันเงินกู้
อนึ่ง ธนาคารออมสินประสบความสำเร็จจากการเปิดให้บริการสินเชื่อ SMEs มีที่ มีเงิน ในช่วงปี 2563-2565 ซึ่งสามารถช่วยธุรกิจขนาดเล็ก ธุรกิจท่องเที่ยว และธุรกิจทั่วไป ด้วยวงเงินสินเชื่อรวมกว่า 21,000 ล้านบาท จนนำไปสู่การจัดตั้ง บริษัท มีที่ มีเงิน จำกัด เพื่อทำธุรกิจสินเชื่อที่ดิน ในการช่วยลดภาระ และเพิ่มสภาพคล่องให้กับผู้ประกอบการธุรกิจ หรือ SMEs เชื่อว่าด้วยจุดแข็งของเครือข่ายสาขาของทั้งธนาคารออมสิน บริษัท ทิพย กรุ๊ป โฮลดิ้งส์ และ กลุ่มบริษัท บางจาก คอร์ปอเรชั่น จะสามารถปล่อยสินเชื่อที่ดิน และช่วยประชาชนกลุ่มธุรกิจ SMEs ได้ครอบคลุมทั่วประเทศต่อไป
วันศุกร์ที่ 30 กันยายน 2565
ดีอีเอส เอ็มโอยูพหุภาคี มธ.-นักวิทยุอาสาสมัคร หนุนร่วมมือใช้ดิจิทัลในสถานการณ์วิกฤต
ดีอีเอส เอ็มโอยูพหุภาคี มธ.-นักวิทยุอาสาสมัคร หนุนร่วมมือใช้ดิจิทัลในสถานการณ์วิกฤต
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอีเอส) ร่วมลงนาม “บันทึกข้อตกลงความร่วมมือทางวิชาการ เพื่อส่งเสริการใช้เทคโนโลยีทางดิจิทัลในสถานการณ์วิกฤต” ร่วมกับสมาคมนักวิทยุอาสาสมัคร และสถาบันวิจัยและให้คำปรึกษแห่งมหาวิทยาลัยธรรมศาสตร์ มีเป้าหมายเพื่อสร้างการสนับสนุนบุคลากร ทรัพยากรเทคโนโลยี นวัตกรรม และงานวิจัยที่เกี่ยวข้อง ทางด้านการสื่อสารในสถานการณ์วิกฤต ส่งเสริมการบูรณาการและยกระดับประสิทธิภาพการดำเนินงานภาครัฐ ผ่านการเชื่อมโยงสารสนเทศจากหลายหน่วยงาน ด้วยเทคโนโลยีดิจิทัลในสถานการณ์วิกฤต โดยความร่วมมือฉบับนี้ มีกำหนดระยะเวลา 5 ปี (กันยายน 2565 - กันยายน 2570)
****************************
วันจันทร์ที่ 31 ตุลาคม 2565
โฆษกรัฐบาลเผย รัฐบาลมุ่งมั่นแก้ไขปัญหาการทุจริตและการผูกขาด ยึดหลักความโปร่งใส ตรวจสอบได้
ผลการประเมินคุณธรรมและความโปร่งใสในการดำเนินงานของหน่วยงานภาครัฐปี 2565 คะแนนเฉลี่ยเพิ่มสูงขึ้น
วันนี้ (31 ตุลาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า ตามที่รัฐบาลภายใต้การนำของ พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ประกาศให้การแก้ไขปัญหาการทุจริตเป็นวาระแห่งชาตินั้น จากรายงานผลการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment: ITA) ประจำปีงบประมาณ พ.ศ. 2565 จัดทำโดยสำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) พบว่า ประเทศไทยได้รับคะแนนเฉลี่ยอยู่ที่ 87.57 เพิ่มสูงขึ้นจากปี 2564 ที่มีคะแนนเฉลี่ย 81.25
ทั้งนี้ โครงการจัดซื้อจัดจ้างของภาครัฐมีการกระบวนการดำเนินงานที่เปิดเผยและโปร่งใส ซึ่งมีการกำหนดให้โครงการก่อสร้างของส่วนราชการ องค์การบริหารส่วนจังหวัด และท้องถิ่นรูปแบบพิเศษ (กทม./พัทยา) ที่งบประมาณสูงสุด 1 โครงการ รวมทั้งโครงการก่อสร้างของรัฐวิสาหกิจที่มีงบประมาณตั้งแต่ 500 ล้านบาทขึ้นไปทุกโครงการ และโครงการก่อสร้างของเทศบาล องค์การบริหารส่วนตำบล ที่มีงบประมาณตั้งแต่ 7 ล้านบาทขึ้นไปทุกโครงการ จะต้องเข้าร่วมโครงการความโปร่งใสในการก่อสร้างภาครัฐ (Infrastructure Transparency initiative : CoST) เพื่อเปิดเผยข้อมูลโครงการตั้งแต่เริ่มต้นจนกระทั่งสิ้นสุดโครงการ ผ่านเว็บไซต์ CoST Thailand เพื่อให้สาธารณชนสามารถติดตามและตรวจสอบข้อมูลได้ รวมทั้งยังมีการติดตามความคืบหน้าของโครงการก่อสร้างที่เข้าร่วมโครงการ CoST จากการลงพื้นที่สุ่มตรวจของคณะทำงานตรวจสอบข้อมูล ซึ่งเป็นบุคคลภายนอก และสำนักงานคลังจังหวัดในพื้นที่โครงการอีกด้วย
สำหรับโครงการจัดซื้อจัดจ้างภาครัฐที่มีวงเงินงบประมาณ ตั้งแต่ 1,000 ล้านบาทขึ้นไป จะต้องส่งโครงการเข้าร่วมจัดทำข้อตกลงคุณธรรม (Integrity Pact : IP) โดยจะมีผู้สังเกตการณ์ซึ่งเป็นผู้แทนจากภาคประชาชนเข้าร่วมสังเกตการณ์ในกระบวนการจัดซื้อจัดจ้างตั้งแต่เริ่มจัดทำร่างขอบเขตของงาน (TOR) จนกระทั่งสิ้นสุดโครงการ รวมทั้งจะต้องดำเนินการจัดซื้อจัดจ้างผ่านระบบการจัดซื้อจัดจ้างด้วยอิเล็กทรอนิกส์ (e-GP) ซึ่งเป็นระบบที่ผู้ค้าสามารถยื่นข้อเสนอผ่านออนไลน์ และไม่มีการพบเจอกันระหว่างผู้ค้าและหน่วยงานที่ต้องการจัดซื้อจัดจ้าง โดยหลังจากเสนอราคาและได้ผู้ชนะการเสนอราคาแล้ว ข้อมูลเกี่ยวกับโครงการจัดซื้อจัดจ้างจะมีการเปิดเผยผ่านเว็บไซต์ www.gprocurement.go.th
“รัฐบาลมุ่งมั่นแก้ไขปัญหาการทุจริต และพัฒนาระบบการบริหารจัดการภาครัฐ เพื่อให้ภาครัฐมีความโปร่งใส ปลอดการทุจริต บริหารจัดการตามหลักธรรมาภิบาล และมุ่งสร้างวัฒนธรรมต่อต้านการทุจริต โดยนายกรัฐมนตรีกำชับให้ทุกหน่วยงานภาครัฐ ยึดหลักการทำงานด้วยความโปร่งใส และตรวจสอบได้” นายอนุชาฯ กล่าว
วันเสาร์ที่ 10 กันยายน 2565
​Thailand and EU sign PCA to enhance political dialogue on issues of global concern
​Thailand and EU sign PCA to enhance political dialogue on issues of global concern
September 9, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed the Government’s appreciation over the hard work of concerned agencies on the finalization of the text of Partnership and Cooperation Agreement (PCA) between Thailand and the European Union (EU).
On September 2, 2022, in Brussels, Belgium, Ministry of Foreign Affairs of the Kingdom of Thailand and EU’s Ministry for Foreign Affairs have signed Partnership and Cooperation Agreement (PCA), which will enhance the political dialogue on issues of global concern and will give more scope for mutually-beneficial cooperation in a wide number of policy areas, including environment, energy, climate change, transport, science and technology, trade, employment and social affairs, human rights, education, agriculture, non-proliferation, counter-terrorism, the fight against corruption and organized crime, migration and culture. It will be a roadmap, which will positively frame EU - Thai relations in the years to come.
According to the Government Spokesperson, the Government strives to expand cooperation with other countries and integrated countries/regions in all dimensions for national growth and competitiveness enhancement, and economic recovery.
วันพุธที่ 31 สิงหาคม 2565
เริ่มพรุ่งนี้! ใช้สิทธิคนละครึ่ง เฟส 5 วันแรก เงื่อนไขที่ผู้ใช้งานต้องรู้ ก่อนใช้จ่ายจริง
.....
1 ก.ย. 65 เป็นวันแรกที่เปิดให้ประชาชนใช้สิทธิโครงการคนละครึ่ง เฟส 5 โดยภาครัฐร่วมจ่ายร้อยละ 50 ของค่าสินค้าและบริการไม่เกิน 150 บาท/คน/วัน และไม่เกิน 800 บาท/คน และสามารถใช้จ่ายได้จนถึงวันที่ 31 ต.ค. 65
.
ข้อมูลจากกระทรวงการคลัง ล่าสุด มีประชาชนรายเดิมที่เคยเข้าร่วมโครงการฯ กดยืนยันสิทธิแล้ว 18.30 ล้านคน หรือร้อยละ 70 จากจำนวน 26.27 ล้านคน ซึ่งผู้ที่ยังไม่ได้กดยืนยันสิทธิอีกประมาณ 7.97 ล้านราย ขอให้รีบกดยืนยันสิทธิ ผ่านแอปฯ เป๋าตัง ทั้งนี้ เพื่อลดความแออัดของการใช้งานของแอปฯ ในวันเริ่มการใช้จ่ายวันแรก
.
ส่วนประชาชนรายใหม่ที่ได้รับสิทธิ 2.30 แสนคน แต่ยังไม่เคยยืนยันตัวตนด้วยบัตรประจำตัวประชาชนกับ ธ.กรุงไทย หรือยังไม่เคยทำธุรกรรมผ่านแอปฯ Krungthai NEXT ซึ่งต้องผ่านการยืนยันตัวตนกับ ธ.กรุงไทย ก่อน จะต้องยืนยันตัวตนก่อนการใช้สิทธิครั้งแรก โดยนำบัตรประจำตัวประชาชนมายืนยันตัวตนผ่านตู้เอทีเอ็มสีเทาของ ธ.กรุงไทย หรือที่ ธ.กรุงไทย ทุกสาขา จึงจะสามารถเริ่มใช้สิทธิได้
.
ข้อควรระวังการถูกตัดสิทธิจากโครงการคนละครึ่ง
สำหรับผู้ได้รับสิทธิที่เคยใช้สิทธิคนละครึ่ง เฟส 4 แล้ว ต้องใช้จ่ายในเฟส 5 ครั้งแรก ภายใน 22.59 น. ของวันที่ 14 ก.ย. 65 จึงจะสามารถใช้สิทธิได้ตลอดโครงการ
.
ส่วนผู้ที่ได้รับสิทธิคนละครึ่ง เฟส 5 เป็นครั้งแรก ต้องใช้จ่ายครั้งแรก ภายใน 22.59 น. ของวันที่ 14 ก.ย. 65 หรือภายใน 14 วันเช่นกัน นับจากได้รับ SMS ยืนยันสิทธิ ซึ่งหากไม่ใช้สิทธิตามระยะเวลาดังกล่าวจะถูกตัดสิทธิทันที
#ไทยคู่ฟ้า #ร่วมต้านโควิด19
-------------------
วันศุกร์ที่ 21 ตุลาคม 2565
บขส. เตรียมความพร้อมในช่วงวันหยุดยาววันที่ 22 - 24 ตุลาคมนี้ คาดเดินทางไม่น้อยกว่า 30,000 คนต่อวัน เตรียมจัดรถโดยสารกว่า 2,900 เที่ยว มั่นใจเพียงพอ ไม่มีตกค้าง
...
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคมเปิดเผยว่า ในวันหยุดยาวต่อเนื่อง (วันปิยมหาราช) ระหว่างวันที่ 22 - 24 ตุลาคม 2565 บขส. ได้เตรียมความพร้อมอำนวยความสะดวกประชาชนเดินทางกลับภูมิลำเนา ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้กำชับให้ บขส. ดูแลประชาชนให้ได้รับบริการที่สะดวก ปลอดภัย ทั้งนี้ บขส. คาดการณ์ว่าในช่วงวันหยุดนี้จะมีประชาชนเดินทางเพิ่มขึ้นกว่าช่วงเวลาปกติ เนื่องจากเป็นวันหยุดต่อเนื่อง และใกล้วันเปิดเทอมของหลายโรงเรียน ดังนั้น จึงได้จัดรถโดยสาร (รถ บขส. รถร่วม และรถตู้) ทั้งเที่ยวไปและเที่ยวกลับกว่า 2,900 เที่ยวต่อวัน รองรับผู้โดยสารได้กว่า 30,000 คนต่อวัน
สำหรับผู้ใช้บริการสามารถจองตั๋วล่วงหน้าผ่านช่องทางการจำหน่ายตั๋วของ บขส. อาทิ Application : E-Ticket เว็บไซต์ บขส. www.transport.co.th เคาน์เตอร์จำหน่ายตั๋ว บขส. เคาน์เตอร์เซอร์วิส และตัวแทนจำหน่ายตั๋ว ของ บขส. ทั่วประเทศ สำหรับลูกค้าสมาชิก บขส. Card จะได้รับสิทธิพิเศษเมื่อซื้อตั๋วโดยสาร บขส. จะได้รับส่วนลด 5% และเมื่อซื้อตั๋วโดยสารเดินทางตั้งแต่วันนี้ - 24 ตุลาคม 2565 ผ่านช่องทางออนไลน์จะได้รับคะแนนสะสมคูณสอง สามารถสอบถามข้อมูลการเดินทางเพิ่มเติมได้ที่ Call Center โทร. 1490 เรียก บขส. ตลอด 24 ชั่วโมง
นอกจากนี้ ในด้านความปลอดภัยได้เน้นย้ำให้ทุกฝ่ายที่เกี่ยวข้อง ปฏิบัติตามมาตรการ 4 พร้อม คือ รถโดยสารพร้อม คนพร้อม สถานีพร้อม บริการพร้อม ควบคู่ไปกับการป้องกันและควบคุมการแพร่ระบาดของโรคติดเชื้อไวรัส COVID-19 อย่างเคร่งครัด และได้กำชับให้พนักงานขับรถเพิ่มความระมัดระวังในการขับขี่ สังเกตป้ายเตือน และให้ควบคุมความเร็วให้เป็นไปตามที่กฎหมายกำหนด รวมทั้งขอความร่วมมือผู้โดยสารคาดเข็มขัดนิรภัย และสวมหน้ากากอนามัยหรือหน้ากากผ้าตลอดการเดินทางด้วย
วันอังคารที่ 18 ตุลาคม 2565
รัฐบาลเดินหน้าพัฒนาสาธารณูปโภคพื้นฐาน จับมือเอกชนพัฒนาแพลตฟอร์มควบคุมและระบบจัดการจราจรทางอากาศ ให้เกิดการพัฒนาอุตสาหกรรมอนาคต (New S-Curve) อย่างต่อเนื่อง
รัฐบาลเดินหน้าพัฒนาสาธารณูปโภคพื้นฐาน จับมือเอกชนพัฒนาแพลตฟอร์มควบคุมและระบบจัดการจราจรทางอากาศ ให้เกิดการพัฒนาอุตสาหกรรมอนาคต (New S-Curve) อย่างต่อเนื่อง
วันนี้ (18 ตุลาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ความสำคัญกับการพัฒนาสาธารณูปโภคพื้นฐานทุกด้าน ทั้งนี้รัฐบาลได้มีการลงนามบันทึกข้อตกลงความร่วมมือพัฒนาแพลตฟอร์มควบคุม และระบบจัดการจราจรทางอากาศ โดยกระทรวงคมนาคม (บริษัท วิทยุการบินแห่งประเทศไทย จำกัด) ได้ลงนามบันทึกข้อตกลงความร่วมมือโครงการนำร่องด้านการจัดการจราจรทางอากาศสำหรับอากาศยานไร้คนขับ ร่วมกับบริษัท ปตท. จำกัด (มหาชน) และบริษัท AI and Robotics Ventures จำกัด (ARV) เพื่อพัฒนาและทดสอบการเชื่อมโยงข้อมูลในระบบแอปพลิเคชัน และแพลตฟอร์มควบคุมอากาศยานไร้คนขับ (UAS Flight Operations and Fleet Management) เข้ากับระบบการบริหารจัดการจราจรทางอากาศสำหรับอากาศยานไร้คนขับ (Unmanned Aircraft System Traffic Management: UTM) ซึ่งจะช่วยเพิ่มประสิทธิภาพการใช้งานของระบบ UTM Ecosystem ให้มีความยืดหยุ่นต่อการใช้งานของผู้ใช้บริการห้วงอากาศทั้งหมด และมีความปลอดภัย โดยใช้โครงการวังจันทร์วัลเลย์ จังหวัดระยอง เป็นพื้นที่นำร่องและจะขยายผลการใช้งานไปยังพื้นที่อื่นทั้งในและต่างประเทศ ซึ่งเป็นการสนับสนุนให้เกิดการพัฒนาอุตสาหกรรมอนาคต (New S-Curve) อย่างต่อเนื่อง และรองรับการขยายตัวทางเศรษฐกิจของประเทศไทยให้เติบโตได้อย่างยั่งยืน
นายอนุชาฯ กล่าวว่า รัฐบาลยังเร่งพัฒนาโครงสร้างพื้นฐานด้านดิจิทัลและมุ่งสู่การเป็นประเทศอัจฉริยะอีกด้วย เช่น การเข้าร่วมการประชุมคณะทำงานร่วมอาเซียนด้านดิจิทัล ภายใต้ ADGSOM และ ATRC ประจำปี 2565 โดยกระทรวงดิจิทัลเพื่อเศรษฐกิจและสังคม เพื่อหารือการผลักดันผลลัพธ์สำคัญของการประชุมกรอบอาเซียนอื่น ๆ ที่เกี่ยวข้องในการติดตามผลการดำเนินโครงการตามแผนแม่บทอาเซียนด้านดิจิทัล ค.ศ. 2025 (ASEAN Digital Master Plan 2025) และการพิจารณารายละเอียดข้อเสนอโครงการสำหรับดำเนินการในปี 2566 ซึ่งได้ให้ความสำคัญกับการเร่งการพัฒนาเศรษฐกิจดิจิทัลอย่างมั่นคงปลอดภัย เท่าเทียม ทั่วถึง และยั่งยืน การเตรียมพร้อมของภูมิภาคอาเซียนในการเปลี่ยนผ่านสู่ดิจิทัลที่ครอบคลุม ตลอดจนการหารือแผนงานความร่วมมือด้านดิจิทัลระหว่างอาเซียนกับคู่เจรจาปี 2566 เป็นต้น
..........................
วันศุกร์ที่ 2 กันยายน 2565
“ทิพานัน” ชวนประชาชนใช้ "ระบบข้อมูลการใช้จ่ายภาครัฐ" ผ่านแอปพลิเคชัน ให้สังคมร่วมตรวจสอบเพื่อความโปร่งใส  มีส่วนร่วมพัฒนาประเทศ และป้องกันทุจริตคอร์รัปชัน ลบคำถามที่ว่า“ภาษีไปไหน?”
“ทิพานัน” ชวนประชาชนใช้ "ระบบข้อมูลการใช้จ่ายภาครัฐ" ผ่านแอปพลิเคชัน ให้สังคมร่วมตรวจสอบเพื่อความโปร่งใส  มีส่วนร่วมพัฒนาประเทศ และป้องกันทุจริตคอร์รัปชัน ลบคำถามที่ว่า “ภาษีไปไหน?”
วันที่ 1 กันยายน 2565 น.ส.ทิพานันศิริชนะ รองโฆษกประจำสำนักนายกรัฐมนตรี เปิดเผยว่า ตามที่รัฐบาลพล.อ.ประยุทธ์ จันทร์โอชา ได้ให้ความสำคัญกับการปรับเปลี่ยนรูปแบบกระบวนการทำงานและให้บริการของหน่วยงานภาครัฐ ในรูปแบบดิจิทัล (Digital Transformation) เพื่อรองรับกับพฤติกรรมและสถานการณ์ในความต้องการรับบริการผ่านช่องทางออนไลน์ของประชาชน และภาคธุรกิจมากยิ่งขึ้น อีกทั้งให้สอดคล้องกับนโยบายข้อมูลเปิดภาครัฐ คือข้อมูลที่หน่วยงานของรัฐต้องเปิดเผยต่อสาธารณะตามกฎหมายว่าด้วยข้อมูลข่าวสารของราชการในรูปแบบข้อมูลดิจิทัล ให้ประชาชนสามารถเข้าถึงได้ง่าย
น.ส.ทิพานัน กล่าวว่า ในช่วงเวลาที่ผ่านมารัฐบาลได้พัฒนาข้อมูลเปิดภาครัฐเพื่อประชาชน ผ่านเว็บไซต์ govspending.data.go.th หรือเว็บไซต์ “ภาษีไปไหน?" ของสำนักงานพัฒนารัฐบาลดิจิทัล (องค์การมหาชน) (DGA) และ มีประชาชนเข้าไปใช้งานจำนวนมาก จึงพัฒนา“แอปพลิเคชัน ภาษีไปไหน” เพื่อมาอำนวยความสะดวกประชาชน ซึ่งสามารถโหลดได้ตามลิงค์นี้
ios : https://shorturl.asia/23Aw6
android : https://shorturl.asia/5zBP6
ทั้งนี้ เว็บไซต์และแอป "ภาษีไปไหน" เป็นการนำเสนอภาพรวมรายได้การจัดเก็บของรัฐบาลจากกรมสรรพากร กรมสรรพสามิต กรมศุลกากร และหน่วยงานอื่นๆ ภาพรวมรายได้ในส่วนของท้องถิ่น จากกรมส่งเสริมการปกครองท้องถิ่น และการเปิดเผยข้อมูลภาครัฐในด้านงบประมาณรายรับ-รายจ่ายของประเทศ ข้อมูลงบประมาณตามพระราชบัญญัติงบประมาณประจำปี ข้อมูลการเบิกจ่ายงบประมาณประจำปี และข้อมูลการจัดซื้อจัดจ้างภาครัฐ ร่วมกับสำนักงบประมาณและกรมบัญชีกลาง ด้วยการนำเสนอข้อมูลการใช้จ่ายงบประมาณภาครัฐในรูปแบบภาพรวมสถิติต่างๆ ในรูปแบบ Dashboard และการจัดอันดับ Ranking ข้อมูลต่างๆ การแสดงข้อมูลในรูปแบบแผนที่ประเทศไทย และแสดงรายละเอียดแต่ละจังหวัดเพื่อให้ประชาชนเข้าใจได้ง่ายขึ้น โดยมีการแสดงข้อมูลในรูปแบบ Infographic
ทิพานัน กล่าวต่อว่า ระบบนี้มีช่องให้ค้นหาชื่อไม่ว่าจะใช้คำสำคัญ เช่น ชื่อหน่วยงานภาครัฐ ชื่อบริษัทที่เสนอราคา สถานที่ โครงการต่างๆ รวมทั้งสามารถค้นหากำหนดขอบเตการค้นหาให้แคบลง เช่น ปีงบประมาณ จะปรากฎข้อมูลที่ต้องการอย่างรวดเร็วและมีการอัปเดตข้อมูลให้เป็นปัจจุบันอยู่ตลอดเวลา รวมทั้งข้อมูลย้อนหลัง ทั้งนี้มีช่องทางเปิดให้สามารถเชื่อมโยงข้อมูลกับภาคเอกชนนำไปประมวลผลเป็นเรื่องอื่นๆได้
ทั้งนี้ข้อมูลสาธารณะที่เปิดเผยนั้น มีความละเอียด นอกจากระบุจำนวนเงินภาษีที่ใช้ไปกับโครงการใดบ้างแล้ว ยังแสดงแผนที่ตำแหน่งของโครงการ วันที่ลงนามในสัญญาและวันสิ้นสุดสัญญา และชื่อของผู้ชนะการประกวดราคาของโครงการ ที่สำคัญประชาชนสามารถแสดงความคิดเห็นและร้องเรียนไปยังหน่วยงานที่เกี่ยวข้อง หากพบว่ามีการทุจริตคอร์รัปชันได้อีกด้วย
“รัฐบาลมีความตั้งใจและจริงใจ ที่จะเปิดเผย ความโปร่งใส เปิดให้ประชาชนสามารถตรวจสอบการใช้ภาษีของภาครัฐได้ทั้งระบบ ว่านำไปทำอะไรบ้าง เพื่อสร้างโปร่งใส สร้างความเชื่อมั่น และสร้างการมีส่วนร่วมในการพัฒนาประเทศ ซึ่งปัจจุบันรัฐบาลได้พยายามรวบรวมให้ได้มากที่สุด และจะพัฒนาต่อเนื่องขึ้นไปให้ดีที่สุด เพื่อป้องกันปัญหาการทุจริตคอร์รัปชัน ลบล้างคำถามที่ว่าภาษีไปไหน หรือเสียภาษีไปแล้วก็นำไปทำอะไรกันบ้าง ให้หมดไป”น.ส.ทิพานัน กล่าว
......................
วันพฤหัสบดีที่ 15 กันยายน 2565
รองโฆษกรัฐบาลเผย 16 กันยายนนี้ ผู้ปกครองสามารถลงทะเบียนขอรับเงินอุดหนุนเพื่อการเลี้ยงดูเด็กแรกเกิด ผ่านแอพ "เงินเด็ก" เพื่อความสะดวก รวดเร็วในการเข้าถึงสิทธิ์และการบริการของรัฐ
รองโฆษกรัฐบาลเผย 16 กันยายนนี้ ผู้ปกครองสามารถลงทะเบียนขอรับเงินอุดหนุนเพื่อการเลี้ยงดูเด็กแรกเกิด ผ่านแอพ "เงินเด็ก" เพื่อความสะดวก รวดเร็วในการเข้าถึงสิทธิ์และการบริการของรัฐ
วันที่ 15 กันยายน 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า รัฐบาลให้ความสำคัญกับการลงทุนเพื่อการพัฒนาเด็กมาอย่างต่อเนื่อง ตั้งแต่เดือนตุลาคม พ.ศ. 2558 เป็นต้นมา ได้ดำเนินโครงการเงินอุดหนุนเพื่อการเลี้ยงดูเด็กแรกเกิด โดยการจัดสวัสดิการเงินอุดหนุนให้แก่เด็กแรกเกิดในครัวเรือนยากจนหรือครัวเรือนที่เสี่ยงต่อความยากจน เพื่อให้เด็กได้รับการดูแลให้มีคุณภาพชีวิตที่ดี มีพัฒนาการเหมาะสมตามวัย
นางสาวรัชดาฯ กล่าวว่า ที่ผ่านมารัฐบาล ภายใต้การทำงานของกรมกิจการเด็กและเยาวชน กระทรวงการพัฒนาสังคมและความมั่นคงของมนุษย์ (พม.) ได้เปิดให้ผู้ปกครองที่มีสัญชาติไทยลงทะเบียนเพื่อขอรับเงินอุดหนุนฯ ณ ส่วนราชการในท้องที่ที่อาศัยอยู่ ได้แก่ สำนักงานเขตกรุงเทพมหานคร ศาลาว่าการเมืองพัทยา องค์การบริหารส่วนตำบลหรือเทศบาล เป็นต้น ทั้งนี้ เพื่ออำนวยความสะดวกแก่ผู้ปกครอง ให้สามารถเข้าถึงสิทธิ์ และการให้บริการภาครัฐได้อย่างรวดเร็ว ประหยัดเวลา ประหยัดค่าใช้จ่ายในการเดินทาง ตั้งแต่วันที่ 16 กันยายน 2565 ผู้ปกครองสามารถลงทะเบียนออนไลน์ขอรับเงินอุดหนุนฯ ผ่านแอพพลิเคชัน "เงินเด็ก" หรือติดต่อสอบถามข้อมูลเพิ่มเติมได้ที่สำนักงานพัฒนาสังคมและความมั่นคงของมนุษย์จังหวัดทุกจังหวัด หรือศูนย์ช่วยเหลือสังคมกระทรวง พม. โทร. 1300 ตลอด 24 ชั่วโมง หรือกรมกิจการเด็กและเยาวชน โทร.02-6516902 026516920 หรือ082-0917245
โดยผู้ปกครองต้องมีคุณสมบัติดังนี้ 1.เป็นบิดา มารดา หรือบุคคลอื่นที่เป็นผู้เลี้ยงดูเด็กแรกเกิด 2.เด็กแรกเกิดต้องอาศัยร่วมด้วย 3.เป็นครอบครัวที่มีรายได้น้อย เฉลี่ยไม่เกิน 100,000 บาท/ คน /ปี ส่วนเด็กแรกเกิดต้องมีอายุไม่เกินหกปี มีสัญชาติไทย อาศัยอยู่กับผู้ปกครองในครอบครัวที่มีรายได้น้อยและไม่อยู่ในสถานสงเคราะห์ของหน่วยงานรัฐ หรือเอกชนตามที่อธิบดีกรมกิจการเด็กและเยาวชนประกาศกำหนด
กรณีหากไม่สะดวกลงทะเบียนออนไลน์ สามารถลงทะเบียนได้ในพื้นที่ที่เด็กแรกเกิดและผู้ปกครองอาศัยอยู่จริง โดยกรุงเทพมหานคร ลงทะเบียนที่สํานักงานเขต เมืองพัทยา ลงทะเบียนที่ศาลาว่าการเมืองพัทยา ส่วนภูมิภาค ลงทะเบียนที่องค์การบริหารส่วนตําบล หรือเทศบาล เอกสารที่ใช้ ณ หน่วยลงทะเบียน ประกอบด้วย 1)แบบคำร้องขอลงทะเบียน (ดร.01) 2)แบบรับรองสถานะของครัวเรือน (ดร.02) 3)สูติบัตรเด็กแรกเกิด 4)บัตรประจำตัวประชาชนแบบ Smart Card ของผู้ปกครอง 5)ใบรับรองเงินเดือน หรือหนังสือรับรองรายได้ ของสมาชิกในครัวเรือนทุกคนที่ประกอบอาชีพ เป็นเจ้าหน้าที่รัฐ พนักงานรัฐวิสาหกิจ หรือพนักงานบริษัท 6)สำเนาเอกสาร หรือบัตรประจำตัวเจ้าหน้าที่ของรัฐ 7)บัตรหรือเอกสารอื่นใดที่แสดงสถานะหรือตำแหน่งของผู้รับรองคนที่ 1 และผู้รับรองคนที่ 2
นางสาวรัชดาฯ แนะนำว่าให้ผู้ที่ได้รับสิทธิ หมั่นตรวจสอบข้อมูลในระบบตรวจสอบสิทธิอยู่เป็นประจำ หากมีการเปลี่ยนแปลง ที่อยู่ เบอร์โทรศัพท์ควรแจ้งเจ้าหน้าที่ให้แก้ไขข้อมูลให้เป็นปัจจุบัน และหมั่นตรวจสอบบัญชีธนาคารที่ใช้รับเงินอุดหนุนว่ายังสามารถใช้งานได้ปกติหรือไม่ ยืนยันรัฐบาลมีความมุ่งมั่นขจัดปัญหาเด็กยากจน และให้ความสำคัญกับเรื่องความเหลื่อมล้ำ รวมถึงการลงทุนเพื่ออนาคตของชาติ
วันเสาร์ที่ 3 กันยายน 2565
รมต.เฉลิมชัย นำทีม ผบห.กษ. ลุยปัตตานี
รมต.เฉลิมชัย นำทีม ผบห.กษ. ลุยปัตตานี มุ่งสร้างระเบียงเศรษฐกิจฮาลาลและพลิกฟื้นเศรษฐกิจผ่านโครงการฟื้นฟูอาชีพของกระทรวงเกษตรฯ หวังเพิ่มศักยภาพ เพิ่มมูลค่าสินค้า และให้อนาคตลูกหลานของชาวปัตตานีต้องดีขึ้น
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ พร้อมด้วย นายนิพนธ์ บุญญามณี รัฐมนตรีช่วยว่าการกระทรวงมหาดไทย ผศ.ดร.รัชดา ธนาดิเรก รองโฆษกประจำสำนักนายกรัฐมนตรี และผู้บริหารกระทรวงเกษตรและสหกรณ์ พบปะเกษตรกรและประชาชน ณ โรงเรียนดรุณศาสน์วิทยา ต.ตะลุบัน อ.สายบุรี จ.ปัตตานี พร้อมมอบปัจจัยการผลิตทางการเกษตร และเครื่องอุปโภคบริโภค ให้แก่เกษตรกรและประชาชนในพื้นที่ ได้แก่
- มอบพันธุ์สัตว์น้ำ ได้แก่ ปลาขี้ตัง ปูขาว กุ้งกุลาดำ ปลากินพืช พร้อมมอบป้ายตราสัญลักษณ์ “ประมงธงเขียว” เป็นป้ายการันตีคุณภาพมาตรฐานของสินค้าและผลิตภัณฑ์สัตว์น้ำที่นำมาจำหน่ายใน "Fisherman shop" ที่ได้ผ่านการรับรองคุณภาพมาตรฐานจากกรมประมง
- มอบอุปกรณ์ป้องกัน-กำจัดโรคในทุเรียน ทั้งต้นกล้า และเมล็ดพันธุ์ผัก
- มอบปัจจัยการผลิต : บ่อจิ๋ว เมล็ดพันธุ์พืชปุ๋ยสด สารชีวภัณฑ์ และสารปรับปรุงดิน
- มอบหนังสืออนุญาตให้เข้าทำประโยชน์ในเขตปฏิรูปที่ดิน (ส.ป.ก. 4-01)
- มอบเงินทุนสนับสนุนพัฒนาอาชีพและทุนการศึกษา และต้นกล้าพันธุ์พืชร่วมยาง (หมากและโกโก้)
- มอบเครื่องอุปโภคบริโภค (ถุงยังชีพ) จำนวน 4,000 ชุด ประกอบด้วย ข้าวสาร ถุงละ 5 กก. รวม 4,000 ถุง ปลากระป๋อง 18,000 กระป๋อง เมล็ดพันธุ์ผัก 3 ชนิด ได้แก่ เมล็ดพันธุ์พริก มะเขือ และถั่วฝักยาว ชนิดละ 4,000 ซอง รวม 12,000 ซอง น้ำมันพืช 4,000 ขวด และน้ำตาลทราย 4,000 ถุง
- มอบปัจจัยด้านปศุสัตว์ : ไก่พื้นเมือง โค หน้าแห้ง
รัฐมนตรีว่าการกระทรวงเกษตรและสหกรณ์ กล่าวว่า การลงพื้นที่พบปะประชาชนในวันนี้ ต้องการมาผลักดันอุตสาหกรรมฮาลาลให้กับจังหวัดชายแดนภาคใต้ เพื่อเพิ่มศักยภาพ เพิ่มมูลค่าสินค้า และให้พี่น้องประชาชนมีชีวิตความเป็นอยู่ที่ดีขึ้น ซึ่งเป็นนโยบายที่กระทรวงเกษตรฯ ดำเนินการมาอย่างต่อเนื่อง โดยประสานงานกับศูนย์อำนวยการบริหารจังหวัดชายแดนภาคใต้ (ศอ.บต.) เบื่องต้นจะขับเคลื่อนนิคมอุตสาหกรรมฮาลาลขึ้นมาใหม่อีกครั้ง และจะนำเสนอสภาพัฒนาการเศรษฐกิจและสังคมแห่งชาติในการพลิกฟื้นโครงการนี้ เพื่อเป็นโครงการนำร่อง รวมถึงเป็นส่วนหนึ่งในการสร้างสันติสุข โดยก้าวข้ามผ่านความรุนแรง และจะไปสู่ยุทธศาสตร์ของรัฐบาลและของกระทรวงเกษตรและสหกรณ์ ที่จะสร้างความมั่นคงด้านอาหารให้กับ 3 จังหวัดชายแดนภาคใต้ต่อไป และสำหรับการมาเยี่ยมเยียนในวันนี้ ได้นำโครงการต่าง ๆ ของกระทรวงเกษตรฯ ที่จะเป็นการฟื้นฟูอาชีพ ไม่ว่าจะเป็นฟื้นฟูนาร้าง การฟื้นฟูการเลี้ยงปศุสัตว์ และการเพิ่มแหล่งน้ำ ที่ถือเป็นหัวใจของภาคการเกษตรที่จะเดินไปข้างหน้าได้อย่างมั่นคง โดยทุกหน่วยงานในสังกัดกระทรวงเกษตรฯ พร้อมร่วมกันขับเคลื่อนเพื่อพลิกฟื้นวิถีชีวิต ยกระดับคุณภาพ และเพิ่มรายได้ของพี่น้องชาวจังหวัดปัตตานี จึงขอให้มั่นใจว่าการดำเนินงานในครั้งนี้ ต้องการมาพัฒนาให้เป็นรูปธรรม และจะทำให้เห็นว่าเราได้ดำเนินการจริงและจะดำเนินการอย่างยั่งยืน โดยมีเป้าหมายเพื่อให้อนาคตลูกหลานของชาวปัตตานีต้องดีขึ้น โอกาสทางสังคมต้องดีขึ้น และต้องมีเงินในกระเป๋าเพิ่มขึ้นด้วย
วันอาทิตย์ที่ 4 กันยายน 2565
รัฐบาลชื่นชมทัพนักกีฬาไทย กวาด 10 เหรียญทอง จากการแข่งขันเรือยาวมังกรชิงแชมป์โลก ยกเป็นแบบอย่างพลังแห่งความสามัคคี
รัฐบาลชื่นชมทัพนักกีฬาไทย กวาด 10 เหรียญทอง จากการแข่งขันเรือยาวมังกรชิงแชมป์โลก ยกเป็นแบบอย่างพลังแห่งความสามัคคี
วันที่ 4 กันยายน 2565 น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า รัฐบาลรับทราบผลการแข่งขันเรือยาวมังกรชิงแชมป์โลก 2022 “ICF World Dragon Boat Championships 2022” ที่สมาคมกีฬาเรือพายแห่งประเทศไทย ทำการส่งฝีพายทีมชาติไทยร่วมการแข่งขันที่สาธารณรัฐเช็ก ระหว่าง1-4 กันยายน 2565 ผลปรากฏว่าล่าสุด เมื่อวันที่ 3 กันยายน 3565 ทำผลงานยอดเยี่ยมอย่างต่อเนื่องสามารถคว้าเหรียญทองได้ 4 เหรียญ จากการแข่งขันรายการ 10 ฝีพายชาย รุ่นทั่วไป , 10 ฝีพายหญิง ,10 ฝีพายผสม และ 10 ฝีพายมาสเตอร์ รุ่น 50 ปีทั่วไป โดยก่อนหน้านี้ ทัพนักกีฬาเรือยาวมังกร สามารถคว้าเหรียญทองมาแล้ว 6 เหรียญ ทำผลงานรวม 3 วัน สามารถคว้าเหรียญทองไปแล้ว 10 เหรียญโดยยังมีการแข่งขันในวันที่ 4 กันยายน ที 2565 ที่ทีมนักกีฬาไทยยังเหลือคิวลงชิงชัยเป็นวันสุดท้ายด้วย
น.ส.ทิพานัน กล่าวว่า รัฐบาลชื่นชมความสำเร็จของทัพนักฬาไทยที่มีมาตรฐานและศักยภาพระดับโลก สร้างชื่อเสียงและความภาคภูมิใจไทยให้กับประเทศ โดยทัวร์นาเมนต์ดังกล่าวมีนักกีฬาจากชาติยุโรปเอเชีย และสหรัฐอเมริกา ส่งทีมเข้าร่วมการแข่งขันกว่า 20 ประเทศ โดยแบ่งเป็น 3 ประเภท คือ เยาวชน ประชาชน และอาวุโส ใน 3 ระยะ คือ 200 เมตร, 500 เมตร และ 2,000 เมตร โดยทีมไทยส่งนักกีฬาเข้าร่วมชิงชัยในประเภทประชาชนทั่วไปและอาวุโส และขอส่งกำลังใจให้ได้รับความสำเร็จในการแข่งขันวันนี้ซึ่งเป็นวันสุดท้ายของงานนี้ ประชาชนคนไทยสามารถร่วมส่งกำลังใจได้ที่ เพจสมาคมเรือพายแห่งแระเทศไทย ที่ลิงค์นี้ https://bit.ly/3cSBZKC
น.ส.ทิพานัน กล่าวด้วยว่า ที่สำคัญชัยชนะของกีฬาพายเรือยาวมังกรที่เกิดขึ้นนอกจากสมรรถภาพของนักกีฬาแล้ว ความสามัคคีและพร้อมเพรียงกันเป็นสิ่งสำคัญ ดังนั้นจะเห็นได้ว่าความสามัคคีเป็นน้ำหนึ่งใจเดียวกันนั้นนำพาไปสู่ความสำเร็จ เช่นเดียวกันกับการขับเคลื่อนการพัฒนาประเทศไทยในทุกๆ ด้านที่ต้องอาศัยความสามัคคีกลมเกลียว
วันศุกร์ที่ 2 กันยายน 2565
กระทรวงกลาโหมจัดใหญ่ "Defense and Security 2022" ขนเทคโนโลยีป้องกันประเทศ ร่วมจัดแสดง จาก 500 บริษัท 45 ประเทศ
เปิดแสดงไปแล้วสำหรับงานใหญ่ระดับเอเชีย "Defense and Security 2022" ตั้งแต่วันที่ 29 ส.ค. - 1 ก.ย.65 ณ อาคารชาเลนเจอร์ 1 เมืองทองธานี
ซึ่งถือเป็นอีกงานที่ยิ่งใหญ่และมีความสำคัญเป็นอย่างมาก โดยเป็นงานแสดงเทคโนโลยียุทโธปกรณ์ 3 เหล่าทัพ และเทคโนโลยีทางด้านการรักษาความปลอดภัย จัดขึ้นภายใต้แนวคิด “พลังแห่งความร่วมมือ” (Power of Partnership) มีผู้บัญชาการระดับสูง คณะผู้แทน และแขกรับเชิญวีไอพี จากกลุ่มอาเซียน รวมถึง ผู้ประกอบการด้านยุทโธปกรณ์ชั้นนำกว่า 500 บริษัท จาก 45 ประเทศ นำเทคโนโลยีป้องกันประเทศร่วมจัดแสดงภายในพื้นที่ 12,000 ตารางเมตร
​นอกจากนี้ยังมีการสัมมนาและการจับคู่ธุรกิจ เชื่อมต่อผู้ผลิตทั้งรายเล็กและรายใหญ่ในการสร้างเครือข่ายธุรกิจ สำหรับอุตสาหกรรมป้องกันประเทศและรักษาความปลอดภัยแห่งเอเชียอีกด้วย
​ผู้ลงทะเบียนล่วงหน้า สามารถรับบัตรได้บริเวณเคาน์เตอร์ อาคารชาเลนเจอร์ 2 โดยแสดงบัตรประชาชนหรือหนังสือเดินทาง ผู้ที่ยังไม่ได้ลงทะเบียน สามารถลงทะเบียนได้ที่หน้างาน ซึ่งจะปิดรับลงทะเบียนในเวลา 16.30 น.
วันศุกร์ที่ 16 กันยายน 2565
ดีอีเอส ปลื้มรับโล่รางวัลองค์กรส่งเสริมคนดี คนเก่ง คนกล้าในชุมชน สังคม และประเทศ
ดีอีเอส ปลื้มรับโล่รางวัลองค์กรส่งเสริมคนดี คนเก่ง คนกล้าในชุมชน สังคม และประเทศ
เมื่อวันที่ 15 กันยายน 2565 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ได้มอบหมายให้นางสาวพิยะดา สุดกังวาล ผู้อำนวยการกองยุทธศาสตร์และแผนงาน ในฐานะ ผู้แทนกระทรวงดิจิทัลเพื่อเศรษฐกิจและสังคม เข้าร่วมพิธีมอบโล่รางวัลแก่องค์กรส่งเสริมคนดี คนเก่ง คนกล้า ณ ห้อง 402 - 403 ชั้น 4 อาคารรัฐสภา (ฝั่งวุฒิสภา) โดยมีพลอากาศเอก ประจิน จั่นตอง ประธานคณะกรรมาธิการวิสามัญ เป็นประธานในพิธีฯ เพื่อสร้างแรงกระตุ้น แรงบันดาลใจในการประพฤติ การปฏิบัติตนให้เป็นคนดี คนเก่ง คนกล้าในชุมชน สังคม และประเทศ โดยทางคณะกรรมาธิการการอุดมศึกษา วิทยาศาสตร์ วิจัยและนวัตกรรม วุฒิสภา ได้เรียนเชิญผู้แทนกระทรวงฯ เข้าร่วมพิธีรับโล่รางวัลดังกล่าว
ในการนี้กระทรวงดิจิทัลฯได้รับคัดเลือกให้รับโล่รางวัล 2 หน่วยงาน คือ สป.ดศ. และ สศด รวมทั้งได้รับคัดเลือกหน่วยงานระดับกรมหรือเทียบเท่า ซึ่งมีโครงการสำคัญที่เกี่ยวข้อง อีกจำนวน 2 โครงการ ในสังกัด ดศ. ได้แก่
1.โครงการการพัฒนาเครือข่ายอาสาสมัครดิจิทัล (สป.ดศ.) ได้รับรางวัลองค์กรส่งเสริมคนดี คนเก่ง คนกล้า จากการดำเนินงาน โครงการการพัฒนาอาสาสมัครดิจิทัล (อสด.) เป็นการพัฒนาประชาชนที่มีจิตอาสาที่มีความสนใจด้านดิจิทัล เพื่อเป็นตัวแทนในการทำหน้าที่ช่วยเหลือ ให้คําแนะนํา ภารกิจที่สำคัญของกระทรวงฯ ที่ดำเนินการในพื้นที่ และ การใช้งานด้านดิจิทัลที่ถูกต้อง โดย ผอ. พิยะดา สุดกังวาล ผู้อำนวยการกองยุทธศาสตร์และแผนงาน เป็นผู้รับมอบรางวัลดังกล่าว
2.โครงการเรียน Coding พัฒนา STEM (สศด.) โดย สำนักงานส่งเสริมเศรษฐกิจดิจิทัล (depa) ได้รับรางวัลองค์กรส่งเสริมคนดี คนเก่ง คนกล้า จากการดำเนินงานเพื่อส่งเสริมและสนับสนุนการพัฒนากำลังคนดิจิทัล ครอบคลุมทั้งการสนับสนุนให้เกิดการพัฒนาแหล่งเรียนรู้เพื่อยกระดับทักษะด้าน Coding STEM AI และ IoT ตลอดจนสนับสนุนการพัฒนาทักษะบุคลากรครู ในทักษะที่เกี่ยวข้อง และ ส่งเสริมการยกระดับทักษะดิจิทัลให้แก่เยาวชน เพื่อการประยุกต์ใช้ต่อยอดสู่การสร้างนวัตกรรม โดยมี ผศ.ดร.ณัฐพล นิมมานพัชรินทร์ ผู้อำนวยการใหญ่ depa เป็นผู้รับมอบรางวัลดังกล่าว
**************************
วันศุกร์ที่ 16 กันยายน 2565
กรมชลประทาน ยืนยัน! ไม่ผันน้ำเข้า 10 ทุ่งลุ่มเจ้าพระยา รอชาวนาเก็บเกี่ยวข้าวเสร็จ ปลายเดือนนี้
.....
กรมชลประทาน ยืนยันยังไม่มีแผนผันน้ำเข้าพื้นที่ทุ่งนา 10 ทุ่งลุ่มเจ้าพระยา เนื่องจากขณะนี้ ยังคงบริหารจัดการน้ำเหนือในแม่น้ำเจ้าพระยาระบายผ่านเขื่อนเจ้าพระยาได้ในอัตรา 1,800 - 2,000 ลบ.ม.ต่อวินาที และเร่งระบายลงทะเลได้โดยเร็ว
.
พร้อมทั้งได้ทำหนังสือถึงผู้ว่าราชการ 11 จังหวัดในพื้นที่เจ้าพระยาตอนล่าง คือ จังหวัดอุทัยธานี ชัยนาท สิงห์บุรี อ่างทอง สุพรรณบุรี พระนครศรีอยุธยา ลพบุรี ปทุมธานี นนทบุรี สมุทรปราการ กรุงเทพมหานคร ให้แจ้งเตือนผู้ที่อยู่อาศัย ประกอบกิจการ ริมแม่น้ำสองฝั่งแม่น้ำเจ้าพระยา เตรียมรับสถานการณ์น้ำที่อาจจะเพิ่มขึ้น
.
นอกจากนี้ ยังได้เร่งนำเครื่องสูบน้ำเข้าไปช่วยเหลือชาวนาที่ถูกน้ำท่วม จากฝนตกหนักแล้ว เพื่อให้ชาวนาสามารถเก็บเกี่ยวข้าวที่ปลูกได้ทั้งหมด ซึ่งคาดว่าน่าจะเก็บเกี่ยวหมดไม่เกินปลายเดือน ก.ย. นี้ และสั่งการเจ้าหน้าที่ทุกพื้นที่ทำงาน 24 ชั่วโมง เตรียมเครื่องมือเครื่องจักรกล ประสานงานกับหน่วยงานที่เกี่ยวข้อง เข้าช่วยเหลือประชาชนอย่างทันท่วงที
#ไทยคู่ฟ้า#ร่วมต้านโควิด19
-------------------
วันจันทร์ที่ 12 กันยายน 2565
ปลื้ม! ยอดสมาชิก กอช. สะสมเกือบ 2.5 ล้านคน รัฐตั้งเป้าปีนี้ เพิ่มยอดสมาชิกอีก 1.2 แสนคน หนุน ปชช. มีเงินออมในวัยเกษียณ
.....
หลังจากที่รัฐบาลได้กำหนดให้ “การออมเป็นวาระแห่งชาติ” มุ่งส่งเสริมให้ ปชช. มีความมั่นคง มีวินัยการออมในทุกช่วงวัย จนมีรายได้ที่เพียงพอในวัยเกษียณนั้น
.
ล่าสุด กองทุนการออมแห่งชาติ (กอช.) เผยว่า ข้อมูลยอดจำนวนสมาชิก กอช. (ณ 31 ส.ค. 65) มีจำนวนสะสม 2.49 ล้านคน สินทรัพย์รวม จำนวน 1.1 หมื่นล้านบาท นอกจากนี้ ยังตั้งเป้าเพิ่มยอดสมาชิก กอช. ในปี 65 อีก 120,000 คน
.
รัฐบาลขอเชิญชวน ปชช. ที่มีอายุ 15 - 60 ปี เป็นผู้ประกอบอาชีพอิสระ และไม่อยู่ในระบบ “สวัสดิการบำเหน็จ-บำนาญของรัฐหรือนายจ้าง” สมัครเป็นสมาชิก กอช. โดยสิทธิประโยชน์ที่จะได้รับ ดังนี้
.
เงินสมทบจากรัฐบาลในแต่ละปีที่ออม (ม.ค.- ธ.ค.)
• อายุ 15 - 30 ปี รัฐสมทบให้ครึ่งนึงของเงินออมแต่ละครั้ง โดยรวมกันทั้งปีไม่เกิน 600 บาท
• อายุ 31 - 50 ปี รัฐสมทบให้ 80% ของเงินออมแต่ละครั้ง โดยรวมกันทั้งปีไม่เกิน 960 บาท
• อายุ 51 - 60 ปี รัฐสมทบให้เท่ากันกับเงินออมแต่ละครั้ง โดยรวมกันทั้งปีไม่เกิน 1,200 บาท
.
สำหรับดอกผลจากการลงทุนที่รัฐบาลค้ำประกันผลตอบแทนไม่ต่ำกว่าดอกเบี้ยเงินฝากประจำ 12 เดือนของ 7 ธนาคาร และจะได้เมื่อออมถึงอายุครบ 60 ปี พร้อมรับบำนาญทุกเดือนตลอดชีวิต
.
ทั้งนี้ ปชช. ที่มีความสนใจสามารถสอบถาม/ดูรายละเอียด เพิ่มเติมได้ที่
• กองทุนการออมแห่งชาติ สายด่วนเงินออม โทร. 02-049-9000
• Line : @nsf.th
• Facebook Page : กองทุนการออมแห่งชาติ
•www.nsf.or.th
#ไทยคู่ฟ้า#ร่วมต้านโควิด19
-------------------
วันศุกร์ที่ 7 ตุลาคม 2565
Govt launches “LINE ALERT” account for disaster alert
Govt launches “LINE ALERT” account for disaster alert
October 7, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that the Thai Meteorological Department, Ministry of Digital Economy and Society, Ministry of Interior’s Disaster Mitigation and Prevention Department have signed an MOU with LINE Company (Thailand) Co., Ltd. on “LINE ALERT” service cooperation to launch an official LINE account for disaster alert and prompt dissemination of useful information, e.g., hotlines, information on nearby hospitals, and preventive measures. This is in accordance with Prime Minister and Defense Minister Gen. Prayut Chan-o-cha’s policy to apply technologies in enhancing the nation’s disaster management efficiency.
Those who are interested may add LINE id. “@linealert” to receive updates and useful information related to disaster situation.
วันอังคารที่ 18 ตุลาคม 2565
รมว.แรงงาน ปลื้ม เยาวชนไทยคว้าเหรียญเงินจากการแข่งขัน  WorldSkills ครั้งที่ 46
รมว.แรงงงาน นายสุชาติ ชมกลิ่น ยินดีกับเยาวชนไทยที่สามารถคว้าเหรียญเงินจากการแข่งขัน WorldSkills ครั้งที่ 46 สนามแข่งขันที่เมืองลีออนแบร์ก สหพันธ์สาธารณรัฐเยอรมนี ) และอื่นๆ
วันเสาร์ที่ 24 กันยายน 2565
รัฐบาลรายงาน กยศ.ปล่อยกู้ไปแล้ว 6 ล้านกว่าคน รวม 7 แสนล้าน หากแก้กม.ไม่คิดดอกเบี้ยและเบี้ยปรับ รายได้หายหกพันล้านต่อปี ดูเลย 25 อันดับ สถานศึกษาชำระหนี้ดีที่สุด
รัฐบาลรายงาน กยศ.ปล่อยกู้ไปแล้ว 6 ล้านกว่าคน รวม 7 แสนล้าน หากแก้กม.ไม่คิดดอกเบี้ยและเบี้ยปรับ รายได้หายหกพันล้านต่อปี ดูเลย 25 อันดับ สถานศึกษาชำระหนี้ดีที่สุด
วันที่ 24 กันยายน 2565 นางสาวรัชดา ธนาดิเรก เปิดเผยถึงการดำเนินการปล่อยกู้ของกองทุนเงินให้กู้ยืมเพื่อการศึกษา (กยศ.) ซึ่งปัจจุบันกองทุนได้ให้โอกาสนักเรียนนักศึกษาทั่วประเทศได้กู้ยืมไปแล้ว 6,284,005 ราย เป็นเงินให้กู้ยืมกว่า 702,309 ล้านบาท ประกอบด้วย ผู้กู้ที่อยู่ระหว่างการศึกษา/ปลอดหนี้ 986,668 ราย ผู้กู้ที่ชำระหนี้เสร็จสิ้นแล้ว 1,669,129 ราย ผู้กู้ที่อยู่ระหว่างการชำระหนี้ 3,559,421 ราย และผู้กู้เสียชีวิต/ทุพพลภาพ 68,787 ราย
สำหรับปีการศึกษา 2565 มีนักเรียนนักศึกษาได้รับอนุมัติให้กู้ยืม 638,132 ราย รวมเป็นเงินให้กู้ยืมกว่า 38,879 ล้านบาท ส่วนการชำระหนี้คืนในปีงบประมาณ 2565 กองทุนได้รับชำระเงินคืนแล้วกว่า 27,844 ล้านบาท (ข้อมูล ณ วันที่ 20 กันยายน 2565)
นอกจากนี้ ยังมี 25 อันดับ สถานศึกษาระดับอุดมศึกษาของรัฐและเอกชนที่ชำระหนี้ดีที่สุด โดยมีมหาวิทยาลัยพะเยา ชำระหนี้ดีที่สุดเป็นอันดับแรก และมีมหาวิทยาลัยเอกชนเพียงแห่งเดียวที่ติดอันดับ คือ สถาบันการจัดการปัญญาภิวัฒน์ ส่วนลำดับมหาวิทยาลัยที่มีอัตราการชำระหนี้ดีที่สุด มีดังนี้
1. มหาวิทยาลัยพะเยา
2. มหาวิทยาลัยศิลปากร
3. มหาวิทยาลัยเทคโนโลยีราชมงคลล้านนา
4 มหาวิทยาลัยนเรศวร
5. มหาวิทยาลัยเชียงใหม่
6. มหาวิทยาลัยแม่ฟ้าหลวง
7. มหาวิทยาลัยมหิดล
8. มหาวิทยาลัยสงขลานครินทร์
9. มหาวิทยาลัยธรรมศาสตร์
10. มหาวิทยาลัยเกษตรศาสตร์
11. มหาวิทยาลัยเทคโนโลยีสุรนารี
12. มหาวิทยาลัยเทคโนโลยีราชมงคลสุวรรณภูมิ
13. มหาวิทยาลัยเทคโนโลยีพระจอมเกล้าธนบุรี
14. สถาบันเทคโนโลยีพระจอมเกล้าเจ้าคุณทหารลาดกระบัง
15. มหาวิทยาลัยบูรพา
16. มหาวิทยาลัยเทคโนโลยีราชมงคลรัตนโกสินทร์
17. มหาวิทยาลัยอุบลราชธานี
18. จุฬาลงกรณ์มหาวิทยาลัย
19. มหาวิทยาลัยแม่โจ้
20. มหาวิทยาลัยขอนแก่น
21. มหาวิทยาลัยราชภัฏเชียงราย
22. มหาวิทยาลัยวลัยลักษณ์
23. สถาบันการจัดการปัญญาภิวัฒน์
24. มหาวิทยาลัยเทคโนโลยีราชมงคลพระนคร
25. มหาวิทยาลัยเทคโนโลยีราชมงคลอีสาน
“สำหรับการพิจารณาร่างพระราชบัญญัติกองทุนฯ ที่สภาผู้แทนราษฏรมีมติเสียงข้างมากให้ยกเลิกการเก็บดอกเบี้ยเงินต้นและเบี้ยปรับกรณีผิดชำระ ขั้นตอนต่อไปจะเป็นการพิจารณาของวุฒิสภา ทั้งนี้ แต่ละปี กยศ.จะมีสภาพคล่องที่ได้รับจากการชำระหนี้เงินกู้ ประมาณ 40,000 ล้านบาท เป็นอัตราดอกเบี้ยและเบี้ยปรับ ประมาณ 6,000 ล้านบาท และมีค่าใช้จ่ายในการบริหารจัดการกองทุน ประมาณ 2,000 ล้านบาทต่อปี เมื่อไม่มีดอกเบี้ยและเบี้ยปรับ รายรับส่วนนี้ก็จะหายไป” นางสาวรัชดา กล่าว
วันพฤหัสบดีที่ 13 ตุลาคม 2565
พ่อเมืองสุราษฎร์เผย พัฒนาโคก หนอง นา ต้นแบบ ปรับดินน้ำกร่อย ปลูกพืช เลี้ยงสัตว์ ทำนา สร้างสังคมแห่งการเกื้อกูล พึ่งตนเอง โดยไม่ทำลายสิ่งแวดล้อม พร้อมรับมือวิกฤติและภัยพิบัติในอนาคต
พ่อเมืองสุราษฎร์เผย พัฒนาโคก หนอง นา ต้นแบบ ปรับดินน้ำกร่อย ปลูกพืช เลี้ยงสัตว์ ทำนา สร้างสังคมแห่งการเกื้อกูล พึ่งตนเอง โดยไม่ทำลายสิ่งแวดล้อม พร้อมรับมือวิกฤติและภัยพิบัติในอนาคตได้
เมื่อวันที่ 12 ต.ค. 65 นายวิชวุทย์ จินโต ผู้ว่าราชการจังหวัดสุราษฎร์ธานี เปิดเผยว่า ได้มอบหมายให้นายพิชัย มณีลาภ ผู้อำนวยการกลุ่มงานส่งเสริมการพัฒนาชุมชน จัดกิจกรรมเอามื้อสามัคคี พัฒนา โคก หนอง นา ที่แปลงของนางสาวภมรศรี แขวงถลาง บ้านหน้าวัดอัมพาราม หมู่ที่ 3 ตำบลคลองไทร อำเภอท่าฉาง จังหวัดสุราษฎร์ธานี ให้เป็นแหล่งเรียนรู้สร้างความมั่นคงทางอาหาร โดยมีนายสุกิจ มีพริ้ง นายอำเภอท่าฉาง นางสารภี จีนไทย พัฒนาการอำเภอท่าฉาง หัวหน้าส่วนราชการ ผู้บริหารองค์กรปกครองส่วนท้องถิ่น ผู้นำท้องที่ ประธานเครือข่ายโคก หนอง นา จังหวัดสุราษฎร์ธานี ประธานเครือข่าย โคก หนอง นา อำเภอท่าฉาง อำเภอไชยา อำเภอเวียงสระ อำเภอคีรีรัฐนิคม นักวิชาการพัฒนาชุมชน และประชาชน เข้าร่วมกิจกรรม
นายวิชวุทย์ จินโต ผู้ว่าราชการจังหวัดสุราษฎร์ธานี กล่าวว่า การจัดกิจกรรมในวันนี้เป็นการสานสัมพันธ์เอามื้อสามัคคีของเครือข่าย โคก หนอง นา อำเภอท่าฉาง โดยมีกิจกรรมแลกเปลี่ยนเรียนรู้ 5 กิจกรรม ได้แก่ 1. การทำแซนวิชเลี้ยงปลา 2. การเรียนรู้และขุดคลองไส้ไก่ 3. การทำปุ๋ยแห้ง 4. การหมักเตรียมดินเพื่อปลูกผัก และ 5. การถอดบทเรียนประยุกต์ใช้ โดยกำหนดเป้าหมาย 4 พอ (พอกิน พออยู่ พอใช้ พอร่มเย็น) ตามหลักทฤษฎีบันได 9 ขั้น สู่ความพอเพียง เพื่อให้เกิดการพัฒนาคนบนวิถีความพอเพียง เสริมสร้างความมั่นคงให้กับครัวเรือน สู่การพัฒนาพื้นที่โดยไม่ทำลายสิ่งแวดล้อม สร้างงาน สร้างอาชีพ สร้างรายได้ มีความมั่นคงทางอาหาร และน้ำเพื่อการอุปโภคและบริโภคได้ตลอดทั้งปี นอกจากนี้ยังส่งเสริมให้เกิดการรวมกลุ่มกันระหว่างชุมชนและขยายผลด้วยการพัฒนาเครือข่ายไปยังระดับอำเภอ และในระดับมหภาคต่อ ๆ ไป สู่สังคมแห่งการเกื้อกูล ชุมชนมีความพร้อมและมีภูมิคุ้มกันต่อวิกฤติ หรือ ภัยพิบัติธรรมชาติอื่น ๆ ได้ในอนาคต
นายวิชวุทย์ จินโต ผู้ว่าราชการจังหวัดสุราษฎร์ธานี กล่าวเพิ่มว่า แปลงโคก หนอง นา ของนางสาวภมรศรี แขวงถลาง เป็นแปลงโครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ ประยุกต์สู่ “โคก หนอง นา” ปีงบประมาณ พ.ศ. 2564 ขนาดพื้นที่ 3 ไร่ สภาพเดิมเป็นพื้นที่ลุ่ม และมีน้ำท่วมขัง ไม่สามารถใช้ประโยชน์ทางการเกษตรได้ อีกทั้งเป็นพื้นที่น้ำกร่อย จึงได้มีการขุดปรับพื้นที่ พร้อมปรับปรุงสภาพดินทำให้สามารถใช้ประโยชน์ได้ทั้งปลูกพืช เลี้ยงสัตว์ และเลี้ยงปลา ในปัจจุบันที่แปลงดังกล่าวสามารถทำนา พร้อมทั้งปลูกไม้ 5 ระดับ พืชผักสวนครัว พืชสมุนไพร มากกว่า 10 ชนิดได้อีกด้วย โดยคุณภมรศรีฯ เจ้าของแปลง เล่าว่า ตนมีความรู้สึกดีใจ และภาคภูมิใจเป็นอย่างมาก ที่ได้เข้าร่วมโครงการกับกรมการพัฒนาชุมชน โดยมีความมุ่งหวังว่าจะพัฒนาแปลงโคก หนอง นา ให้เป็นฟาร์ม สเตย์ เป็นที่ศึกษาดูงานของประชาชนในพื้นที่ต่อไป สะท้อนให้เห็นว่าโครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ ประยุกต์สู่ “โคก หนอง นา” สามารถทำให้เกิดผลงานที่เป็นรูปธรรม ซึ่งจังหวัดสุราษฎรธานีจะผลักดันกิจกรรมเอามื้อสามัคคี พัฒนา โคก หนอง นา สู่การขยายผลในพื้นที่ภายในจังหวัดและจังหวัดข้างเคียงต่อไป เพื่อเป็นการ Change for Good สร้างสรรค์สิ่งดี ๆ ให้กับสังคมไทยอย่างยั่งยืน